Ramptoestand in Pretoria afgekondigArgieffoto Die Tshwane-metro het Woensdag ŉ ramptoestand in twee gebiede van Pretoria afgekondig ná Donderdag se hewige storm. “Die raad het tydens ŉ vergadering besluit om ŉ ramptoestand te verklaar nadat die erge storm grootskaalse skade aan eiendom en infrastruktuur aangerig het,” het Selby Bokaba, ŉ woordvoerder van die metro, in ŉ verklaring gesê. Sowat 44 800 huise is veral in Mamelodi en Soshanguve beskadig. Dakke, vensters, sonkrag-warmwatertoestelle, voertuie en huisinhoud is beskadig. Volgens die metro beloop die skade van die storm nagenoeg R100 miljoen. Die metro het plastiekplate vir dakke en vensters verskaf, asook komberse, matrasse en kospakkies vir 1 600 huishoudings in die gebiede. Gemeenskapsale in Soshanguve en Mamelodi word ook gebruik as tydelike skuilings terwyl opruimingswerk voortduur.